# «****Алгоритмдік ойлауды дамытуда жасанды интеллекттің мүмкіндіктерін қолданудың әдістемелік негіздері»****

***Жантаева Самал Маликовна***

*Информатика пәні мұғалімі  
Алматы облысы, Қонаев қаласы*

*«№2 орта мектеп» МКМ*

Қазіргі білім беру жүйесінің басты міндеттерінің бірі – оқушыларды ақпараттық қоғам талаптарына бейімдеу, олардың сыни тұрғыдан ойлау қабілеттерін, шығармашылық ізденістерін дамыту. Бұл орайда информатика пәні ерекше рөлге ие. Ол тек компьютерлік сауаттылыққа үйретіп қана қоймай, алгоритмдік ойлау дағдыларын қалыптастыруға бағытталған. Алгоритмдік ойлау – кез келген мәселені жүйелі түрде талдап, шешу жолын кезең-кезеңімен жоспарлай білу қабілеті. Мұндай дағды оқушының болашақ кәсіби өмірінде де, күнделікті тұрмысында да аса маңызды.  
Жаһандану дәуірінде алгоритмдік ойлау ақпараттық мәдениеттің негізгі элементі ретінде қарастырылады. Әлемдік еңбек нарығында сұранысқа ие мамандықтардың басым көпшілігі алгоритмдік және логикалық ойлауды қажет етеді. Сонымен бірге жасанды интеллекттің (AI) жедел дамуы оқушыларды жаңа буын технологияларымен жұмыс істеуге бейімдеуді міндеттейді. Сондықтан мектепте алгоритмдік ойлауды дамыту әдістемесін жасанды интеллект мүмкіндіктерімен ұштастыру – уақыт талабы.  
Әдістемелік тұрғыдан ұсынылып отырған құралдың ерекшелігі – дәстүрлі оқыту әдістерін жасанды интеллектке негізделген заманауи тәсілдермен ықпалдастыруында. Мұнда алгоритмдік ойлауды дамытуға арналған жаңа үлгілер ұсынылып, ChatGPT, Copilot және білім беру платформалары сияқты AI құралдарын сабақ үрдісінде тиімді пайдалану жолдары көрсетіледі.**.**  
Құрал мазмұны педагогикалық ғылымның заманауи жетістіктеріне сүйеніп құрастырылған. Алгоритмдік ойлауды дамыту теориясы, жасанды интеллекттің ғылыми негіздері, бағдарламалау мен педагогикалық мониторингке қатысты еңбектерге талдау жасалған. Әдістемелік құралдың негізгі мақсаты – оқушылардың алгоритмдік ойлау дағдыларын қалыптастырудың тиімді жолдарын көрсету және жасанды интеллект элементтерін қолданып әдістемелік қолдау ұсыну болып табылады. Осы мақсатқа жету үшін мынадай міндеттер айқындалды:

1. Алгоритмдік ойлаудың теориялық негіздерін анықтау;
2. Информатика сабағында алгоритмдік ойлауды дамыту әдістерін сипаттау;
3. Бағдарламалау арқылы алгоритмдік мәдениетті жетілдіру жолдарын ұсыну;
4. Жасанды интеллекттің алгоритмдік ойлауды дамытудағы мүмкіндіктерін ашып көрсету;
5. Алгоритмдік ойлауды бағалау және мониторинг жүргізу әдістерін қарастыру;
6. Мұғалімдерге арналған әдістемелік ұсыныстар әзірлеу;
7. Жаңа буын оқулықтар мен оқу құралдарына енгізуге болатын тәжірибелік материалдар жинақтау;
8. Оқушылардың логикалық-шығармашылық ойлауын дамытуға бағытталған практикалық тапсырмалар ұсыну.

Бұл әдістемелік құралда теориялық және практикалық тұрғыдан толықтырылып, әдіскерлер мен мұғалімдерге қолжетімді әдістемелік ұсыныстар беремін. Ғылыми деректер мен тәжірибелік мысалдар өзара үйлестірілді.Практикалық тұрғыдан – нақты сабақ үлгілері, жаттығулар, тапсырмалар және жасанды интеллектке негізделген әдістер ұсынамын.Нәтижесінде оқушылардың алгоритмдік ойлау деңгейі артады.Мұғалімдер жасанды интеллектті оқытуда тиімді қолдана алады.  
Білім беруде жасанды интеллект мүмкіндіктерін тиімді пайдалану – алгоритмдік ойлауды дамытудың жаңа кезеңіне жол ашады. Мұндай әдістемелік қолдау оқушыларды ақпараттық қоғам талаптарына сай даярлап қана қоймай, олардың кәсіби болашағына қажетті дағдыларды меңгертуге ықпал етеді.

**Қолданылған әдебиеттер**

1. Қазақстан Республикасының «Білім туралы» Заңы. – Астана, 2007. – (2023 ж. толықтыруларымен).
2. Қазақстан Республикасында білім беруді дамытудың 2020–2025 жылдарға арналған мемлекеттік бағдарламасы. – Астана: ҚР БҒМ, 2019.
3. Wing, J. M. Computational Thinking // Communications of the ACM. – 2006. – Vol. 49, №3. – P. 33–35.
4. Гринько, А. И. Развитие алгоритмического мышления школьников на уроках информатики. – Москва: Академкнига, 2019.
5. Сейітқасымов, Ғ. Информатиканы оқыту әдістемесі. – Алматы: Қазақ университеті, 2021.
6. Салыкова, Г. К., Әбдіғали, А. Алгоритмдік ойлауды қалыптастырудың педагогикалық шарттары // Педагогика және психология. – 2022. – №3(52). – Б. 45–52.
7. Russell, S., Norvig, P. Artificial Intelligence: A Modern Approach. – 4th ed. – Pearson, 2020.
8. Бабанский, Ю. К. Проблемы повышения эффективности педагогических исследований. – Москва: Педагогика, 2015.